laion/Wikipedia-Exotic huggingface dataset:
הומוריסטן

הוּמוֹרִיסְטָן או הומוריסט הוא מי שיוצר יצירות הומוריסטיות. יצירות אלה הן בצורות מגוונות: ספרים, כגון ספריו של שלום עליכם. הומורסקות קצרות, כגון אלה של אפרים קישון. קטעי הומור קצרצרים (משפט או שניים), כגון אלה של יחיאל ספרא. קומיקס, המשלבים טקסט וציור, כגון יצירותיו של דודו גבע. יצירות להצגה בתיאטרון, ברדיו, בטלוויזיה ובמופעי סטנד-אפ. התמורה המשולמת להומוריסטן בעד יצירתו היא בדרך כלל שכר סופרים. ההומוריסטן מקבל גם תמורה לא חומרית בדמות אהבת הקהל, אהדת הקוראים והערצת הצופים. תמורה זו חשובה לכל האמנים, אך אצל ההומוריסטן נודעת לה משמעות מיוחדת, בשל הלגלוג העצמי המתלווה תדיר ליצירתו.
גביע הפדרציה 1985

גביע הפדרציה 1985 הייתה התחרות ה-23 לנבחרות טניס נשים. היא אורגנה על ידי פדרציית הטניס הבינלאומית. התחרות נערכה במגרשי מועדון הטניס בנגויה. התחרות נערכה בחסות של NEC. התחרות החלה ב-6 באוקטובר בהשתתפות 38 נבחרות והסתיימה ב-14 באוקטובר 1985. נבחרת צ'כוסלובקיה ניצחה במשחק הגמר את נבחרת ארצות הברית וזכתה בגביע בפעם הרביעית בתולדות הנבחרת ובפעם השלישית ברציפות. נבחרת ישראל לא השתתפה בתחרות. נתוני משחק הגמר
גביע הפדרציה 1986

גביע הפדרציה 1986 הייתה התחרות ה-24 לנבחרות טניס נשים. היא אורגנה על ידי פדרציית הטניס הבינלאומית. התחרות נערכה במגרשי מועדון הטניס בפראג. התחרות נערכה בחסות של NEC. התחרות החלה ב-20 ביולי בהשתתפות 41 נבחרות והסתיימה ב-27 ביולי 1986. נבחרת ארצות הברית ניצחה במשחק הגמר את נבחרת צ'כוסלובקיה וזכתה בגביע בפעם ה-12 בתולדות הנבחרת. זו היית ההופעה הראשונה של מרטינה נברטילובה במולדת לאחר שארקה ממנה בשנת 1975. בנבחרת ישראל השתתפו שגית דורון ואילנה ברגר. בסיבוב המוקדם הן נפגשו עם סין והפסידו 0:3. בסבב תנחומים ישראל נפגשה עם פינלנד והפסידו 2:1. נתוני משחק הגמר
ג'וליאן פירת'

ג'וליאן פירת' (באנגלית: Julian Firth; נולד ב-12 במרץ 1960) הוא שחקן אנגלי. הוא מוכר בעיקר מהופעתו בתפקיד דייוויס בסרט הקולנוע "שפוטים" (Scum), ובדמות האח ג'רום בסדרת הטלוויזיה "קדפאל". פירת' נולד בלונדון. במהלך הקריירה שלו הופיע בתיאטרון ובהפקות טלוויזיה רבות, בהן "ג'יבס וווסטר", "The Bill", "אינדיאנה ג'ונס הצעיר" וסרט הטלוויזיה "מרגרט". ב-1982 הופיע פירת' בווידאו קליפ של הסינגל "Pass the Dutchie" של להקת הרגאיי "Musical Youth" בדמות בריסטר נפוח מחשיבות עצמית. ב-1984 לוהק להופיע לצדו של רוב לאו בסרט "אוקספורד בלוז" בדמות שותף לחדר של לאו ואיש סודו. ב-2011 הופיע פירת' בסרט הטלוויזיה "החשדות של מר ויצ'ר" ברשת ITV. ב-2006 גילם פירת' את עוזרו של בלייר בסרט הדרמה "המלכה". ב-2017 הצטרף פירת' לצוות השחקנים של הסדרה "משחקי הכס" של HBO בעונה השביעית וגילם את הדמות המלומד סנדהו בפרק "Eastwatch". ג'וליאן פירת', במסד הנתונים הקולנועיים IMDb (באנגלית) Musical Youth Pass the Dutchie
הנרייטה פלפס ג'פריז

הנרייטה פלפס ג'פריז (באנגלית: Henrietta Phelps Jeffries;‏ 5 בינואר 1857, מחוז הליפקס, וירג'יניה - 22 באוגוסט 1926, מחוז קאסוול, קרוליינה הצפונית) הייתה מיילדת אפרו-אמריקאית וחברה מייסדת של הכנסייה האפיסקופלית המתודיסטית האפריקאית מקדוניה (African Methodist Episcopal Church) שבמילטון, קרוליינה הצפונית. הנרייטה פלפס ג'פריז הייתה בתם הבכורה של אלישה "פלפס" שהיה עבד ושרלוט אן בנט, מיילדת. לזוג היו שבעה ילדים וג'פריז הייתה הבכורה. היא חיה בבית הוריה עד לנישואיה הראשונים, בגיל 15, לג'ורג' לוסון ממילטון, קרוליינה הצפונית. הם נישאו ב-21 בינואר 1872 ונולד להם בן ג'ורג' ג'וניור. ג'פריז התאלמנה בגיל 22 ונישאה בשנית לאלן הנדרסון ג'פריס, מגדל טבק ממחוז קאסוול בליסברג, קרוליינה הצפונית, ב-30 ביולי 1881. ג'פריז ילדה 11 ילדים ושימשה כאם ל-18 ילדים בסך הכול. המשפחה התגוררה במילטון, קרוליינה הצפונית. ג'פריז ידעה קרוא וכתוב ובמרשם האוכלוסין ב-1910 הצהירה שהיא עובדת כמיילדת עצמאית. היא למדה מילדות מאמה שגם הייתה מיילדת. בדצמבר 1911 הואשמה ג'פריז והועמדה למשפט באשמת "עיסוק ברפואה ללא רישיון", שהעונש המרבי בגינו היה הוצאה להורג בתלייה. המשפט של ג'פריז עורר דיון ציבורי ער במילטון. חבר המושבעים כלל רק גברים לבנים. ג'פריז בחרה להגן על עצמה על בסיס אמונתה הנוצרית. במהלך המשפט היא הצהירה שיילדה מאות תינוקות לבנים ושחורים. התביעה טענה שמספר תינוקות ונשים מתו במהלך הלידות שג'פריז ערכה. כאשר חבר המושבעים הצביע להרשיע את ג'פריז, השופט, פסק כנגד החלטת חבר המושבעים וביטל את כל ההאשמות. זיכוי מוחלט של אישה אפרו-אמריקאית היה אירוע חסר תקדים בתחילת המאה ה-20. ג'פריז המשיכה לעסוק במיילדות עד מותה ב-1926. ב-22 באוגוסט 1926 נפטרה הנרייטה פלפס ג'פריז. היא נקברה ליד הכנסייה האפיסקופלית המתודיסטית האפריקנית מקדוניה. Trial of Henrietta Jeffries, ncccha.blogspot.co.il Writer, MARIA C. JOHNSON Staff. "MIDWIFE ON TRIAL\ THE DESCENDANTS OF A TURN-OF-THE-CENTURY MIDWIFE WILL GATHER TO REENACT HER 1911 TRIAL ON CHARGES OF PRACTICING MEDICINE WITHOUT A LICENSE". Greensboro News & Record (באנגלית). ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הנרייטה פלפס ג'פריז".
ג'ון גוס ספציאל

ג'ון גוס ספציאל (באנגלית: John Goss Special) היא מכונית ספורט המוגדרת "מכונית שרירים" בתצורת 2 דלתות, הרדטופ, אשר יוצרה על ידי "פורד אוסטרליה" (Ford Australia) האוסטרלית בין השנים 1975–1976. הדגם יוצר במספר מוגבל, והתבסס על דגם "פורד פלקון" (דגם הרדטופ XB) של חברת פורד. הדגם קרוי על שם נהג מרוצי המכוניות "ג'ון גוס", אשר זכה במקום הראשון בשנת 1974 במרוץ "1974 Hardie-Ferodo 1000" עם דגם "פורד פלקון". 2 אפשרויות בלבד לבחירת צבע דגם "ג'ון גוס ספציאל": הרכב צבוע לבן, מלבד מכסה מנוע קדמי ומתחת לחלונות צד - אש האמרלד (Emerald Fire). הרכב צבוע לבן, מלבד מכסה מנוע קדמי ומתחת לחלונות צד - כחול אפולו (Apollo Blue). ג'ון גוס ספציאל, שנת 1975 ג'ון גוס ספציאל, שנת 1975 ג'ון גוס ספציאל, שנת 1975 ג'ון גוס ספציאל ג'ון גוס ספציאל (mtaq.com.au/Find-A-Member/Member-Details/ArtMID/471/ArticleID/2659/1975-Ford-Falcon-John-Goss-Special ) מדיה וקבצים בנושא ג'ון גוס ספציאל בוויקישיתוף ג'ון גוס ספציאל (1:37), יו-טיוב ג'ון גוס ספציאל (4:30 דקות), יו-טיוב ג'ון גוס ספציאל (7:14 דקות), יו-טיוב ג'ון גוס ספציאל practicalmotoring ג'ון גוס ספציאל tradeuniquecars ג'ון גוס ספציאל - נמצא באירלנד streetmachine ג'ון גוס ספציאל - צבעים Aussie Coupes - Mad Max Interceptor - Ford XB Falcon - Australian Ford falcon". aussiecoupes.com.
גביע הפדרציה 1987

גביע הפדרציה 1987 הייתה התחרות ה-25 לנבחרות טניס נשים. היא אורגנה על ידי פדרציית הטניס הבינלאומית. התחרות נערכה במגרשי מועדון הקאנטרי קלאב בוונקובר. התחרות נערכה בחסות של NEC. התחרות החלה ב-26 ביולי בהשתתפות 41 נבחרות והסתיימה ב-2 באוגוסט 1987. נבחרת גרמניה המערבית ניצחה במשחק הגמר את נבחרת ארצות הברית וזכתה בגביע בפעם הראשונה בתולדות הנבחרת ולאחר ארבעה הפסדים במשחקי הגמר. בנבחרת ישראל השתתפו דליה קוריאט ואילנה ברגר. בסיבוב המוקדם הן נפגשו עם זימבבוואה וניצחו 0:3. בסיבוב הראשון הן נפגשו עם ברית המועצות והפסידו 0:3. בסבב תנחומים ישראל נפגשה עם טייוואן וניצחו 0:3. בהמשך הם נפגשה עם יוון וניצחו 1:2. ברבע גמר הן הפסידו לאוסטריה 0:2. נתוני משחק הגמר
פושקש אקדמיה

פושקש אקדמיה (בהונגרית: Puskás Akadémia FC) היא קבוצת בת של קבוצת פהרוואר. הקבוצה נקראת על שמו של הכדורגלן ההונגרי פרנץ פושקש. הקבוצה הוקמה במטרה לשמש אקדמיית שחקנים עבור קבוצת פהרוואר, וכן להנציח את זכרו של פרנץ פושקאש גדול שחקני הונגריה בכל הזמנים. בשנת 2014 נחתם חוזה שיתוף פעולה עם איגוד הכדורגל של מונגוליה. כתוצאה מכך מספר כדורגלנים צעירים מונוגלים הגיעו לאימוני המועדון. גנבאיאר גנבולד שהתאמן במסגרת זו בהמשך היה כדורגלן מונגולי הראשון שנחתם במועדון כדורגל אירופי. ב-22 בדצמבר 2016, מונה אטילה פינטר למאמן הראשי של המועדון. ב-21 במאי 2017, זכה המועדון באליפות הליגה השנייה לעונת 17–2016 וחזר לליגה הראשונה. עונת 2020/21 המועדון סיים במקום השני ולכן קיבל זכות לשחק בעונת 2021/2022 בליגה האזורית. הוו סיים את השתתפותו בשלב המוקדמות השני. גביע פושקאש-סוזוקי הוא טורניר כדורגל בינלאומי שנוסד על ידי המועדון וחברת סוזוקי בשנת 2008. במטרה להנציח את זכרו של פושקאש. הטורניר מיועד לקבוצות עד גיל 17. קבוצת בודפשט הונבד זכתה בגביע 5 פעמים. בכל שנה משתתפים בתחרות עד 6 קבוצות. בשנת 2021 קבוצת "פושקש אקדמיה" זכתה בתחרות בפעם ראשונה. הליגה ההונגרית השנייה זכייה (1): 2016/2017 מדיה וקבצים בנושא פושקש אקדמיה בוויקישיתוף אתר האינטרנט הרשמי של פושקש אקדמיה (בהונגרית) פושקש אקדמיה, ברשת החברתית אינסטגרם פרופיל, באתר אופ"א פרופיל, באתר Transfermarkt פרופיל, באתר Soccerway
ג'יוקטולו

ג'יוקטולו (באנגלית: Giocattolo) היא מכונית ספורט (אשר השתתפה במרוצי מכוניות) בתצורת קופה, 2 דלתות, 2 מושבים, אשר יוצרה על ידי חברת המכוניות "Giocattolo Motori Pty Ltd" האוסטרלית בין השנים 1986–1989. דגם ה-"ג'יוקטולו" התבסס על דגם "אלפא רומיאו ספירנט" של חברת אלפא רומיאו האיטלקית. סך הכול יוצרו 15 יחידות. מנוע ה-"ג'יוקטולו" הורכב מאחורי 2 המושבים הקדמיים והוגדר "מנוע מרכזי". בדגם ה-8V צילינדרים הורכב מנוע חברת "הולדן" (General Motor Holden) האוסטרלית, מסוג "Holden V8 engine". תאוצת ה-"ג'יוקטולו" (דגם מנוע ה-8V צילינדרים) בין 0-100 קמ"ש היא 5.4 שניות. דגם ה-"ג'יוקטולו" השתתף ב-מרוצי מכוניות. תרגום המילה "Giocattolo" מ-איטלקית ל-עברית - "צעצוע". ג'יוקטולן 14 מכוניות (motoring.com.au/forgotten-cars-of-australia-the-giocattolo-group-b) מדיה וקבצים בנושא ג'יוקטולו בוויקישיתוף ג'יוקטולו (1:23), יו-טיוב ג'יוקטולו מתרסקת במרוץ מכוניות (5:06 דקות), יו-טיוב ג'יוקטולו (2:11 דקות), יו-טיוב ג'יוקטולו - היסטוריהGiocattolo History Site ג'יוקטולו Giocattolo". alfasud.alfisti.net. Retrieved 2010-03-04. ג'יוקטולו - מרוץ מכוניותitaliaspeed.com/2007/motorsport/rally/other/targa_tasmania ג'יוקטולו - נהג מרוצים בן 29 נהרג Lamont, Leonie (2004-04-20). "Drag racer's death 'preceded by lack of safety precautions'". The Sydney Morning Herald. Sydney,
המשחתות מסדרה 55

המשחתות מסדרה 55 (בסינית: 055型导弹驱逐舰, שם הקוד בנאט"ו: רנהאי) היא סדרה של משחתות הנושאות טילים מונחים בפיתוח עבור צבא השחרור העממי של הרפובליקה העממית של סין. המשחתת רב משימתית ומיועדת להגנה אווירית, נגד טילים, נגד ספינות ונגד צוללות. הפלטפורמה הימית צפויה לשחק תפקיד מכריע במשימות תקיפה עתידיות של סין, והיא אחד הכלים הימיים הראשונים המסוגל לבצע משימות תקיפה בעומק היבשה. נכון לתחילת 2019, ‏6 משחתות נמצאות בהליכי בחינה ובנייה וצפויות להיכנס לשירות בשנת 2019. המשחתת בעלת יכולות חמקנות, עם שטח חתך מכ"ם קטן, וכן רעש, קרינת אינפרא אדום ואלקטרומגנטית נמוכים.  המשחתות מסדרת זומוואלט המשחתות מסדרת ארלי ברק מדיה וקבצים בנושא המשחתות מסדרה 55 בוויקישיתוף "United States Office of the Secretary of Defense: Annual Report To Congress 2017" (PDF). Department of Defense. Martina, Michael; Perry, Michael (28 ביוני 2017). "China launches new class of naval destroyer". Reuters. נבדק ב-28 ביוני 2017. {{cite web}}: (עזרה) Corr, Anders (1 ביולי 2017). "China's New Destroyer, The U.S. Navy's Anti-Ship Missile Failure, And Preemption". Forbes. נבדק ב-2 ביולי 2017. {{cite web}}: (עזרה) Lendon, Bard (28 ביוני 2017). "China's newest destroyer seen as challenge to Asia rivals". CNN. נבדק ב-28 ביוני 2017. {{cite web}}: (עזרה)
אבי גוט

אביהוא (אבי) גוט (נולד ב-8 באוגוסט 1955) הוא יועץ תקשורת ויועץ אסטרטגי, וממקימי ובעלי "קונקורד פתרונות אסטרטגיים". גוט נולד, גדל והתחנך בירושלים. את לימודיו השלים בתיכון ליד האוניברסיטה, במגמה מתמטית פיזיקלית. בשירותו הצבאי שימש גוט כקצין מודיעין (סא"ל במילואים). אחר כך סיים את לימודי התואר הראשון במדעי המדינה ויחסים בינלאומיים באוניברסיטה העברית בירושלים, והמשיך לימודי תואר שני בפוליטיקה ישראלית. אבי גוט החל את דרכו המקצועית בדסק החדשות של ערוץ 1, ככתב לענייני ירושלים, כתב פלילי וכתב בדסק הצבאי. לאחר מכן שימש כיועץ התקשורת ליצחק נבון, לרבות בחירות 1984. בין השנים 1987–1991 ערך והגיש בתחנת הרדיו גלי צה"ל והיה העורך הראשי של התוכנית "בוקר טוב ישראל". במקביל, שימש כבמאי ומפיק ברשת ועסק בתקשורת והפקות לסרטי טלוויזיה, תדמית ושיווק. בשנת 1989 זכה בתואר איש השיווק של איגוד המפרסמים, על עריכת שידור השירותרום הגדול בתולדות צה"ל, כאשר בין השנים 1990–2000 גוט שימש גם כמדריך הראשי של צה"ל להופעה בתקשורת. בשנת 1991 הקים גוט את "קונקורד תקשורת" חברה להפקות טלוויזיה, אשר יצרה תוכניות טלוויזיה וסרטים תיעודיים לערוצי טלוויזיה בישראל ובחו"ל, במסגרתם הפיק בישראל את הפרויקט הבינלאומי של סטיבן ספילברג לתיעוד ניצולי השואה בלוס אנג'לס. בשנת 2001 הקים גוט, בשותפות עם משרד הפרסום "אדלר חומסקי & ורשבסקי", את "קונקורד פתרונות אסטרטגיים" - חברה לייעוץ תקשורת אסטרטגי. בשנת 2011 קנה גוט את חלקו של משרד הפרסום והוא משמש כבעליו. בשנת 2010 קושר שמו לפרשת מסמך הרפז. גוט היה זה שקיבל את המסמך מגבי סיבוני, והעביר אותו לעיתונאי אמנון אברמוביץ', ששידר את הידיעה בערוץ 2. בימים אלו גוט משמש כיועץ אסטרטגי לשרים, לראשי המשק ולארגונים, כאשר בין היתר נחשב גוט כמומחה להופעה בתקשורת האלקטרונית. גוט מתגורר ברמת אפעל, נשוי ואב לשלושה בנים. מדיה וקבצים בנושא אבי גוט בוויקישיתוף כתב כלכליסט, אבי גוט רכש את חלקם של אדלר חומסקי בקונקורד, באתר כלכליסט, 26 בינואר 2011 עמית בן-ארויה, כל עורך דין והיח"צן שלו, באתר הארץ, 9 בנובמבר 2008 מהפכת סרטוני התעמולה: מהירים יותר, חריפים יותר, זולים יותר, באתר אל-מוניטור אמנון אטד, גם לעובדי בנק ישראל יש יחצ"ן, באתר ynet, 19 בינואר 2003 כתב כלכליסט, אבי גוט רכש את חלקם של אדלר חומסקי בקונקורד, באתר כלכליסט, 26 בינואר 2011 יואב יצחק, אבי גוט - הוא האיש שהעביר את המסמך לאברמוביץ', באתר News1 מחלקה ראשונה, 1 בספטמבר 2010
משה אוחיון

האם התכוונתם ל... משה אוחיון (כדורגלן) – כדורגלן ישראלי יליד שנת 1983 משה אוחיון (משורר) – משורר ומוזיקאי ישראלי יליד שנת 1969 משה אוחיון (שבס) – גונדר בדימוס
נבחרת גביע הפדרציה של קנדה

נבחרת גביע הפדרציה של קנדה היא נבחרת הטניס של קנדה המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1964. הנבחרת הגיע לחצי הגמר בשנת 1988 ושלוש פעמים לרבע גמר. נכון לשנת 2017 שיחקה קנדה מאז תחילת השתתפותה בגביע הפדרציה 179 משחקים בינלאומיים, בהם ניצחה 106 מפגשים. הדירוג הנוכחי של נבחרת איטליה בדירוג נבחרות הנשים של גביע הפדרציה, הוא המקום ה-3 בעולם, נכון ל-15 באפריל 2024, עלייה של 2 מקומות לעומת דירוג קודם. 1963 : סיבוב 1 1964 : רבע גמר 1965 : - 1966 : סיבוב 2 1967 : רבע גמר 1968 : סיבוב 2 1969 : סיבוב 2 1970 : סיבוב 2 1971 : סיבוב 1 1972 : סיבוב 2 1973 : סיבוב 1 1974 : סיבוב 1 1975 : סיבוב 1 1976 : סיבוב 2 1977 : סיבוב 2 1978 : סיבוב 1 1979 : סיבוב 1 1980 : סיבוב 1 1981 : סיבוב 1 1982 : סיבוב 1 1983 : סיבוב 1 1984 : סיבוב 1 1985 : סיבוב 2 1986 : סיבוב 2 1987 : רבע גמר 1988 : חצי גמר 1989 : סיבוב 2 1990 : סיבוב 1 1991 : סיבוב 2 1992 : סיבוב 2 1993 : סיבוב 1 1994 : סיבוב 2 1995 : בית עולמי ב' 1996 : בית עולמי ב' 1997 : בית עולמי ב' 1998 : אזור אמריקה 1999 : אזור אמריקה 2000 : אזור אמריקה 2001 : אזור אמריקה 2002 : אזור אמריקה 2003 : אזור אמריקה 2004 : אזור אמריקה 2005 : אזור אמריקה 2006 : אזור אמריקה 2007 : בית עולמי ב' 2008 : אזור אמריקה 2009 : בית עולמי ב' 2010 : בית עולמי ב' 2011 : בית עולמי ב' 2012 : אזור אמריקה 2013 : בית עולמי ב' 2014 : בית עולמי ב' 2015 : בית עולמי ב' 2016 : בית עולמי ב' 2017 : אזור אמריקה 2018 : בית עולמי ב' 2019 : בית עולמי ב' 2020-21 : משחקי הגמר 2022 : משחקי הגמר נבחרת טניס הנשים של קנדה - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
מוריס נומד

מוריס נומד (באנגלית: Morris Nomad) היא מכונית משפחתית, אשר יוצרה על ידי יצרנית המכוניות (British Motor Corporation" (Australia" האוסטרלית, בין השנים 1969–1972. דגם ה-"מוריס נומד" התבסס על דגם "מוריס 1,500 סדאן" (BMC ADO16), שיוצר בבריטניה על ידי חברת המכוניות "British Motor Corporation Limited (BMC) 1963-1968" ו-"British Leyland 1968-1974". סך הכול יוצרו 24,931 יחידות. מוריס 1300 (4 דלתות) (תאוצה 0-100 קמ"ש היא 22 שניות) מוריס 1500 (4 דלתות) מוריס 1500 סלון (5 דלתות, יוצר מיוני 1969) (תאוצה 0-100 קמ"ש היא 15.9 שניות) מוריס נומד, 1500, שנת 1971 מוריס נומד, 1500, שנת 1971 מוריס נומד, 1500 מוריס נומד, 1500, שנת 1971 מוריס נומד, 1500, שנת 1970 לוגו מוריס נומד מוריס נומד, 1500 מוריס נומד אוסטין 1100 מוריס אוקספורד MO מוריס מייג'ור מוריס נומד - מפרט (automobile-catalog.com/make/morris_australia/nomad) מוריס נומד - אוסטרליה (wolseleycarclubofnsw/home/bmc-leyland-s-australian-cars/morris-1500-and-nomad) מדיה וקבצים בנושא מוריס נומד בוויקישיתוף מוריס נומדelevenhundred מוריס 1500Export markets, www.elevenhundred.com Retrieved on 29 September 2013 דגמי מוריס נומד ado16.info/morris_1500 מוריס נומד 1500 uniquecarsandparts.com.au/car_info_morris_1500
יונדב נבון

יונדב (יוני) נבון (1944 - 8 באוקטובר 2017) היה קצין בדרגת אלוף-משנה בצה"ל. כיהן כמנהל מחלקת החדשות בגלי צה"ל וכנספח צבאי בזאיר. נבון נולד בקיבוץ רמת רחל בנם של חיה וחיים קליגר. גדל בירושלים ולמד בבית הספר היסודי בית הכרם. בילדותו עבר להתגורר בארגנטינה במסגרת שליחות של משפחתו. ב-1961 שב לישראל, למד בגימנסיה רחביה והיסטוריה ומדע המדינה באוניברסיטה העברית בירושלים. לאחר גיוסו שירת בגלי צה"ל, בתחנה שימש מגיש תוכניות, עורך ומנהל. הוא הנחה את התוכנית "השבוע בצה"ל" ששודרה מדי שבוע במוצאי שבת, את התוכנית "האלוף והטוראי" שהפגישה קצינים בכירים עם חיילים זוטרים. מסוף שנות השישים שימש עורך יומן החדשות של גלי צה"ל. ב-1973, לאחר מלחמת יום הכיפורים מונה למנהל מחלקת החדשות הראשון של גלי צה"ל, מחלקה שהוקמה במסגרת ההחלטה לעבור לשידור רצוף, 24 שעות ביממה, כולל מהדורות חדשות קבועות ולא רק יומני חדשות כפי שהיה עד אותה עת. ב-1975 עזב את גלי צה"ל, שירת בדובר צה"ל וכקצין חינוך. הוא התנדב לשרת בחיל השריון, עבר מסלול הכשרה וכן קורס מפקדי גדודים. בדצמבר 1981, על רקע ידיעתו את השפה הצרפתית, התבקש לשמש נספח צבאי וראש משלחת משרד הביטחון בזאיר, בעקבות חידוש היחסים בין המדינות. הוא יצר קשרים הדוקים עם נשיא המדינה מובוטו ססה סקו ופעל להכשרת צבאו. ב-1984 שב לישראל ושירת עוד שנתיים בחיל השריון. השתחרר בדרגת אלוף-משנה. נבון היה נשוי לאביבה ואב לשניים. נפטר ב-2017 ונטמן בבית העלמין במודיעין-מכבים-רעות. אלי אלון, מת איש גלי צה"ל לשעבר יונדב נבון, באתר News1 מחלקה ראשונה, 9 באוקטובר 2017 האיש שנשלח להקים צבא, מעריב, 12 בינואר 1987 מרדכי נאור, גל"צ במלחמת יום הכיפורים רפי מן, ציפי גון-גרוס, "גלי צה״ל: מדברים מהשטח", הוצאת ידיעות אחרונות, 2002, עמ' 69
ארון אוויר

ארון אוויר הוא ארון המותקן בבניין בגומחה בקיר, עם תריסי רפפה במקום דופן אחורית, כך שמתאפשרת זרימת אוויר לתוכו (ומכאן שמו). ארונות אוויר שולבו בבנייה של בנייני דירות בישראל במחצית הראשונה של המאה ה-20, בעיקר במישור החוף ובשפלה (אזורי אקלים ים תיכוני). הם כונו בשמות הגרמניים/ידישאיים לופטשראנק (Luftschrank, מילולית "ארון אוויר"), לופטשאפקע. בקליפורניה ארונות כאלו כונו "California cooler" ("מצנן קליפורניה"). מטבח פרנקפורט, אבטיפוס של עיצוב המטבח המודרני משנת 1926, כלל ארון אוויר. ארונות אוויר שימשו במטבחים, לפני המצאת המקרר, לאחסון מוצרי מזון טריים כיוון שאיפשרו הארכת חיי המדף של המוצרים על ידי הורדת הטמפרטורה בחלל הארון באמצעות האוורור. הרפפות בגב הארון פנו כלפי מטה, כך שהצלו על הארון ואיפשרו כניסת אוויר, אך לא איפשרו חדירת מי גשם. לעיתים הותקנה רשת בצמוד לרפפות, בחלקן הפנימי, כדי למנוע חדירת מזיקים. היו ארונות (כנראה זולים יותר) שחלקם האחורי היה עשוי רשת ולא רפפות. היו גם ארונות אוויר ניידים, קופסת עץ שדופנה רשת, אשר הונחה או נתלתה עם מצרכי מזון בתוכה במקום מאוורר כגון מרפסת. בחדרי רחצה שימשו ארונות אוויר כארון כביסה. הם נבנו בקיר שבין חדר הרחצה למרפסת השירות, או בקיר החיצוני (אם לא הייתה מרפסת שירות). חלקם העליון הכיל מדף תמרוקים; חלקם התחתון כלל דלת עליונה להכנסת הכביסה ודלת תחתונה להוצאתה. הרפפות שפנו כלפי חוץ איפשרו אוורור הבגדים המלוכלכים ומנעו ריח מעופש בחדר הרחצה. מדיה וקבצים בנושא ארון אוויר בוויקישיתוף מנור בראון, מלך המטבח ומלכת האמבטיה: ארון האוויר הביתי מת, מה נעשה איתו?, באתר Xnet‏, 27 באוקטובר 2017 (הכתבה כוללת צילומים רבים) ארון אוויר, באתר "נוסטלגיה" אמנון דנקנר ודוד טרטקובר, ארון אוויר, בתוך איפה היינו ומה עשינו, הוצאת כתר, 1996 Old-School Refrigerator: The California Cooler, באתר kitchn California Coolers, באתר No Tech Magazine Resurrecting the California Cooler, באתר instructables ארון אוויר, בספרי זכרונות שונים
גביע הפדרציה 1988

גביע הפדרציה 1988 הייתה התחרות ה-26 לנבחרות טניס נשים. היא אורגנה על ידי פדרציית הטניס הבינלאומית. התחרות נערכה במגרשי מועדון מלבורן פארק במלבורן. התחרות נערכה בחסות של NEC. התחרות החלה ב-4 בדצמבר בהשתתפות 35 נבחרות והסתיימה ב-11 בדצמבר 1988. נבחרת צ'כוסלובקיה ניצחה במשחק הגמר את נבחרת ברית המועצות וזכתה בגביע בפעם החמישית בתולדות הנבחרת. בנבחרת ישראל השתתפו חגית אוחיון יעל סגל ואילנה ברגר. בסיבוב הראשון הן נפגשו עם אוסטרליה והפסידו 0:3. בסבב תנחומים ישראל נפגשה עם פולין וניצחו 0:3. בהמשך הם נפגשה עם ברזיל והפסידו 0:3. נתוני משחק הגמר
יחסי ארצות הברית – פינלנד

בין ארצות הברית לבין פינלנד מתקיימים יחסים דיפלומטיים מלאים והן מקיימות ביניהם קשרים בשלל תחומים. לאחר הכרזת העצמאות הפינית ב-6 בדצמבר 1917, הייתה ארצות הברית בין המדינות הראשונות שהכירו בה, ובשנת 1920 כוננו שתי המדינות יחסים דיפלומטיים ברמת צירות. במהלך מלחמת העולם השנייה, אף על פי ששיתפה פינלנד פעולה עם מדינות הציר, נשמרו היחסים הדיפלומטיים בין המדינות. ב-30 ביוני 1944 נעתרה ארצות הברית ללחצי ברית המועצות וניתקה את הקשרים עם פינלנד, אולם בעקבות ההסכם שהושג בין פינלנד לסובייטים בתחילת 1945, ומלחמת לפלנד שניהלה נגד כוחות גרמניה הנאצית, חידשה ארצות הברית את קשריה עם פינלנד ב-1 במרץ 1945. ב-31 באוגוסט אותה שנה חודשו היחסים הדיפלומטיים בין המדינות במלואם, וב-10 בספטמבר 1954 הועלתה רמת הנציגות לדרגת שגרירות. פינלנד גובלת במזרח ברוסיה, וכאחת משכנותיה של ברית המועצות לשעבר, הייתה בעלת חשיבות מיוחדת לארצות הברית, הן במהלך המלחמה הקרה והן בעקבותיה. לפני קריסת ברית המועצות בשנת 1991, המדיניות האמריקנית הייתה לתמוך בנייטרליות הפינית, תוך שמירה וחיזוק הקשר ההיסטורי, התרבותי והכלכלי של פינלנד עם המערב. היחסים בין ארצות הברית ופינלנד חמים. כ-200,000 אזרחים אמריקניים מבקרים בפינלנד מדי שנה, וכ-3,000 אזרחי ארצות הברית אף מתגוררים בפינלנד. בין ארצות הברית לפינלנד מתקיימים יחסי מסחר פעילים, והוא מסתכם בכ-5 מיליארד דולר בשנה. ארצות הברית מקבלת כ 7% מכלל היצוא של פינלנד - בעיקר עיסת נייר, ספינות, מכונות, אלקטרוניקה, מכשירים ומוצרי נפט מזוקק - ומספקת כ-7% מכלל היבוא של פינלנד - מחשבים בעיקר, מוליכים למחצה, מטוסים, מכונות. בנוסף, פינלנד רכשה מארצות הברית מטוסי F/A-18 הורנט. ארצות הברית מחזיקה בפינלנד רק שגרירות בהלסינקי, ואילו פינלנד מחזיקה בארצות הברית שגרירות בוושינגטון די. סי., ו-25 קונסוליות כבוד באטלנטה, בולטימור, בירמינגהם, בוסטון, שרלוט, שיקגו, דאלאס, דנוור, דטרויט, הנקוק, הונולולו, לוס אנג'לס, מיאמי, מיניאפוליס, ניו אורלינס, ניו יורק, נורפוק, נוריץ', פילדלפיה, פיניקס, סולט לייק סיטי, סן דייגו, סן פרנסיסקו, סיאטל, וסט פאלם ביץ'. מדיה וקבצים בנושא יחסי ארצות הברית – פינלנד בוויקישיתוף אתר על יחסי מדינות
פיצוץ אווירי

פיצוץ אווירי הוא פיצוץ של מטען נפץ, כגון פגז ארטילרי נגד אדם או נשק גרעיני באוויר במקום במגע עם הקרקע או עם המטרה. היתרון הצבאי העיקרי של פיצוץ אווירי מעל הקרקע הוא שהאנרגיה מהפיצוץ (וכן כל שברי הקליפה) מופצת באופן שווה על פני שטח רחב יותר; עם זאת, עוצמת האנרגיה היא נמוכה יותר מאשר בפיצוץ על הקרקע. המונח עשוי להתייחס גם להתפרצויות אוויר טבעיות הנובעות ממטאורים שנכנסים לאטמוספירה, כפי שקרה באירוע טונגסקה, ב -1930 באירוע קורוסה ריבר, ובאירוע המטאור של צ'ליאבינסק. לארטילריה שמתפוצצת באוויר יש היסטוריה ארוכה. פגז רסיסים הומצא על ידי הנרי שרפנל לצבא הבריטי ב 1780 בערך כדי להגביר את האפקטיביות של ירי קניסטר. שהיה בשימוש נרחב עד למלחמה ב-1812 ונשאר בשימוש עד שהוחלף במהלך מלחמת העולם הראשונה. "פגזי רסיסים" למעשה מייצרים שברים ושבבים, לא רסיסים. פצצות אוויר שימשו במלחמת העולם הראשונה כדי למחוק התחפרויות אויב והיו ממלאים אותם רסיסים כדי להרוג כמה שיותר חיילים בפיצוץ אחד, בהנחה כי הפיצוץ היה ישירות מול התעלה שבה היו ממוקמים. כשחי"ר נכנס לחפירות עמוקות, פגזי רסיסים היו חסרי תועלת ופגזים עם חומר נפץ חזק שימשו לתקיפת ביצורים וחיילים בשטח הפתוח. המרעומים עבור הפגזים יכולים להיות מוגדרים להפעיל את המטען על ידי מגע או באוויר, או בזמן מסוים לאחר מגע. במהלך מלחמת העולם השנייה פותח "מרעום קרבה", אשר נשלט על ידי מכשיר מכ"ם דופלר שגרם לו להתפוצץ כאשר היה ליד המטרה. במהלך מלחמת וייטנאם, פצצות אוויר שימשו כדי להגן על בסיסי צבא ארצות הברית. טקטיקה זו נקראה "רוצח ג'וניור" כאשר מתייחסת ל-105 מ"מ או 155 מ"מ פגזים, ו "רוצח בכיר" כאשר מתייחסת להוֹבִיצֶר גדול. מוקשים נגד אדם שימשו להגן על גבולות כגון ב"מלחמת הבזק" של גרמניה במלחמת העולם השנייה, נורה רימון לאוויר, שמתפוצץ בגובה המותניים, ומגביר את רדיוס הפיצוץ ואת הנזק שנגרם על ידיו על ידי גל הלם ורסיסים מעופפים. דוגמאות חדשות יחסית של תחמושת שמתפוצצת באוויר הם VOG-25P "jumping" 40 mm המכיל מטען משני שמעיף אותו עד 1.5 מטר מעל הקרקע לפני המטען הראשי מתפוצץ. פיתוח נוסף לאחרונה הוא תכנות מחשב. כלי נשק המשתמשים בטכנולוגיה חדשה זו כוללים את XM29, XM25, XM307, K11 ו- PAPOP, אשר כולם נמצאים בשלבים שונים של אב טיפוס או בדיקה. הפיצוץ הוא בדרך כלל בגובה של בין 100 ל -1,000 מטרים מעל הקרקע כדי ליצור גלי זעזוע חזקים יותר מאשר פיצוץ בגובה הקרקע. פיצוץ באוויר גם ממזער את הנשורת על ידי שמירה על כדור האש מנגיעה בקרקע, ה"גזע מאך" מתרחש רק ליד פני הקרקע, והוא דומה בצורתו לאות Y כאשר צופים מן הצד. בפצצת הירושימה, הפיצוץ היה בגובה 550 עד 610 מטרים מעל הקרקע בשביל "השגת השפעות הפיצוץ המקסימלי, ולמזער קרינה שיורית על הקרקע משום שהכוחות האמריקאים קיוו בקרוב לכבוש את העיר". בלחימה קונבנציונלית, פיצוצים אוויריים משמשות בעיקר נגד חי"ר ביעדים פתוחים או בלתי מזוהים, שכן השברים המתקבלים מכסים שטח גדול אך לא חודרים שריון, לשרידי בניינים או לביצורים. במלחמה גרעינית, נעשה שימוש בהתקפות אוויריות נגד מטרות רכות (כלומר, היעדר הבנייה הקשוחה המסוגלת לשרוד לחץ יתר כתוצאה מהתפוצצות גרעינית) כגון ערים או שדות תעופה, מערכות מכ"ם ועמדות ניידות. Major General David Ewing Ott. FIELD ARTILLERY, 1954–1973. Department of the Army. Washington, D.C., 1975. Nichols, K. D., The Road to Trinity pages 175, 198, 223 (1987, Morrow, New York) ISBN 0-688-06910-X